A Bizottság 1798/96/EK rendelete

(1996. szeptember 17.)

az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet III. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1742/96/EK bizottsági rendelettel [1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre [2] és különösen annak 7. és 8. cikkére,

mivel a 2377/90/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszertermelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni;

mivel a maradékanyag-határértékeket azután szükséges meghatározni, miután az állatgyógyászati készítmények bizottságán belül minden olyan lényeges információt megvizsgáltak, amely az érintett készítmény maradékanyagainak az állati eredetű élelmiszerek fogyasztójára vonatkozó ártalmatlanságára, valamint a maradékanyagoknak az élelmiszerek ipari feldolgozására gyakorolt hatására vonatkozik;

mivel az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomonkövetése szempontjából fontos (jelző maradékanyag);

mivel a megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében szükséges megállapítani; mivel azonban a nemzetközi kereskedelemben részt vevő hasított testekből a májat és a vesét rendszerint eltávolítják, és ezért az izom-, illetve zsírszövetek tekintetében is minden esetben maradékanyag-határértékeket kell megállapítani;

mivel a tojószárnyasokon, a tejelő állatokon vagy a mézelő méheken történő felhasználásra szánt állatgyógyászati készítmények esetében a tojás, a tej, illetve a méz tekintetében is maradékanyag-határértékeket kell meghatározni;

mivel a biztonságra és a maradékanyagokra vonatkozó tisztázatlan kérdések rendezésére biztosított tudományos adatok nem bizonyultak elégségesnek az albendazol, a thiamphenicol, az oxibendazol, a flubendazol és az azaperon értékelésének lezárásához, hogy ezáltal azok beilleszthetők legyenek a 2377/90/EGK tanácsi rendelet I. mellékletébe;

mivel az albendazolra, a thiamphenicolra, az oxibendazolra, a flubendazolra és az azaperonra vonatkozóan most további információ áll rendelkezésre; mivel a 2377/90/EGK rendelet III. mellékletében a fenti anyagokra vonatkozóan korábban meghatározott ideiglenes maradékanyag-határértékek hatályát meghosszabbítják, hogy a folyamatban lévő tudományos értékelés befejezhető legyen;

mivel 60 napos időtartamot szükséges engedélyezni e rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges módosítások elvégzését az érintett állatgyógyászati készítmények forgalomba hozatalára a legutóbb a 93/40/EGK irányelvvel [3] módosított, 81/851/EGK tanácsi irányelvnek [4] megfelelően kiadott engedélyekben azért, hogy figyelembe vegyék e rendelet rendelkezéseit;

mivel az e rendeletben meghatározott intézkedések összhangban állnak az állatgyógyászati készítmények állandó bizottságának véleményével,

ELFOGADTA EZT A RENDELETET:

1. cikk

A 2377/90/EGK rendelet III. melléklete a csatolt mellékletben meghatározottak szerint módosul.

2. cikk

Ez a rendelet az Európai Közösségek Hivatalos Lapjában való kihirdetését követő hatvanadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. szeptember 17-én.

a Bizottság részéről

Martin Bangemann

a Bizottság tagja

[1] HL L 226., 1996.9.7., 5. o.

[2] HL L 224., 1990.8.18., 1. o.

[3] HL L 214., 1993.8.24., 31. o.

[4] HL L 317., 1981.11.6., 1. o.

--------------------------------------------------

MELLÉKLET

A 2377/90/EGK rendelet III. melléklete a következők szerint módosul:

1. Fertőzések elleni hatóanyagok

1.2. Antibiotikumok

1.2.3. Thiamphenicol és rokon vegyületek

"Farmakológiai hatóanyag(ok) | Jelző maradékanyag | Állatfajok | Maximális maradékanyag-határértékek | Célszövetek | Egyéb rendelkezések |

1.2.3.1.Thiamphenicol | Thiamphenicol | Szarvasmarhafélék, baromfi | 40 μg/kg | Izom, máj, vese, zsír | Az ideiglenes határértékek 1988. január 1-jén hatályukat vesztik" |

2. Paraziták elleni hatóanyagok

2.1. Endoparaziták elleni hatóanyagok

2.1.1. Benzimidazolok és pro-benzimidazolok

"Farmakológiai hatóanyag(ok) | Jelző maradékanyag | Állatfajok | Maximális maradékanyag-határértékek | Célszövetek | Egyéb rendelkezések |

2.1.1.4.Albendazol | Az albendazol, valamint az albendazol metabolitjainak 2-amino-benzimidazol-szulfonként mért összege | Szarvasmarhafélék, juhfélék | 100 μg/kg | Izom, zsír, tej | Az ideiglenes határértékek 1998. január 1-jén hatályukat vesztik |

500 μg/kg | Vese |

1000 μg/kg | Máj |

2.1.1.7.Flubendazol | Flubendazol | Baromfi és vadmadarak | 500 μg/kg | Máj | Az ideiglenes határértékek 1998. január 1-jén hatályukat vesztik |

200 μg/kg | Izom |

400 μg/kg | Tojás |

Sertésfélék | 10 μg/kg | Izom, máj, vese, zsír |

2.1.1.8.Oxibendazol | Oxibendazol | Szarvasmarha-, juh-, sertés-, lófélék | 100 μg/kg | Izom, máj, vese, zsír | Az ideiglenes határértékek 1998. január 1-jén hatályukat vesztik |

Szarvasmarhafélék, juhfélék | 50 μg/kg | Tej" |

3. Az idegrendszerre ható anyagok

3.1. A központi idegrendszerre ható anyagok

3.1.1. Butirofenon nyugtatók

"Farmakológiai hatóanyag(ok) | Jelző maradékanyag | Állatfajok | Maximális maradékanyag-határértékek | Célszövetek | Egyéb rendelkezések |

3.1.1.1.Azaperon | Azaperol | Minden élelmiszer-termelő állatfaj | 100 μg/kg | Vese | Az ideiglenes határértékek 1998. január 1-jén hatályukat vesztik |

50 μg/kg | Máj, izom, zsír" |

--------------------------------------------------